Jackie Stewart
Sir John Young "Jackie" Stewart (11. juni 1939. godine, Milton, Škotska, UK), poznat kao leteći Škot, je bivši škotski vozač Formule 1. Za vrijeme aktivne karijere u Formuli 1, koja je trajala od 1965. do 1973. godine, osvojio je 3 prvenstva. Takmičio se i u Can-Am-u, kanadsko-američkom takmičenju u vožnji sportskih automobila koje je egzistiralo u periodu između 1966. i 1987. godine. 2009. godine, od strane novinara Kevina Easona proglašen je petim najboljim vozačem Formule 1 svih vremena pri čemu je isti novinar o Stewartu rekao: Ne samo da se pojavio kao veliki vozač Formule 1, već je bio i jedna od najvećih ločnosti motosporta. U SAD-u je dobro poznat kao televizijski komentator ABC-evih emisija Wide World of Sports i ABC Sports. Bio je i glasnogovornik kompanija Ford, Rolex i Moët. U periodu između 1997. i 1999. godine, u partnerstvu sa sinom Paulom, vodio je tim Formule 1 Stewart Grand Prix.